मुंबई ने इस सत्र के लिये रोहित के अलावा जसप्रीत बुमराह और हार्दिक पांड्या को रिटेन किया था। रोहित के नेतृत्व में भारत ने हाल ही में श्रीलंका में आयोजित ट्वंटी 20 मैचों की निदहास ट्रॉफी जीती थी। रोहित ने इस टूर्नामेंट में नियमित कप्तान विराट कोहली को विश्राम दिये जाने के बाद कप्तानी संभाली थी। रोहित ने इससे पहले पिछले वर्ष दिसंबर में श्रीलंका के खिलाफ भी भारत को ट्वंटी 20 सीरीज़ में जीत दिलाई थी।